Манифест за абдикация на цар Фердинанд
Пред вид стеклите се обстоятелства в Царството, които изискват от всеки добър гражданин жертви за самопожертвувание  за благото на Милото ни Отечество, Аз желая да дам пръв пример на това самопожертвувание и въпреки свещените звена, които ме свързват от 32 години тъй крепко с тая страна, за процъфтяването  и величието на която аз дадох всичко, което беше по силите ми, реших да се откажа от Царския престол на Българите за в полза на моя първороден Син Негово Царско Височество Престолонаследника Борис Княз Търновски. 

Като обявявам това си решение на моя възлюблен народ, призовавам всички верни поданици и истински патриоти да се сплотят като един около Престола на цар Борис името на когото е свързано с толкова велики дела от историята на Старото Българско Царство, за да изведат Отечеството от това тежко положение и България да се издигне отново на оназ висота, която й е предопределена от съдбата. 

Разделяйки се с дълбока тъга на душата си от Мила България, изказвам на целия Български народ Моята признателност за подкрепата, която ми оказа през моето царуване.

Нека Всевишния бди зорко над съдбините на българския народ и го насочва към светло и крепко бъдеще.

София

3 октомврий 1918

подписи 

Фердинандминистър-председател  Александър Малинов

Източник
 Централен държавен архив, ф. 3К, оп. 20, а.е. 9, л. 1-2

Официални документи
Архивни документи